Liechtenstein

Liechtenstein (en alemand: Liechtenstein ; en alamanic: Liachtaschta ), oficialament lo Principat de Liechtenstein (en alemand: Fürstentum Liechtenstein; en alamanic Förschtatum Liachtaschta), es un país de l'Euròpa Centrala sens accès a la mar. Confronta Soïssa a l'oèst, e Àustria a l'èst. Sa capitala es Vaduz e la vila mai poblada es Schaan.

 Istòria 
Lo territòri actual del Liechtenstein constituïssiá un còp èra una partida pichona de la província romana de Rètia. Abans l'aveniment de la dinastia actuala, la region èra infeudada a una branca de la familha dels Absborgs. L'istòria del Liechtenstein coma principautat comença en 1719, quand l'emperaire Carles VI unifiquèt la senhoriá de Schellenberg e lo comtat de Vaduz.

 Politica 
Liechtenstein es una monarquia parlamentària. Seguís una politica de neutralitat e fa partida dels Estats sens fòrças armadas

 Geografia 
vignette|upright|Mapa topografica de Liechtenstein.
Liechtenstein, lo quatren plus pichon estat d'Euròpa, es situat dins la val de Ren, dins los Alps, entre Soïssa e Àustria. Tota la frontièra occidentala del Liechtenstein es formada per aquel riu. En Euròpa, es l'un dels tres sols estats (los dos autres son Andòrra e Moldàvia) qu'an una dobla frontièra tripla amb los dos meteisses nacions.

La partida orientala del país es entièrament montanhosa, lo ponch culminant essent lo Grauspitz, culminant a 2 599 m. Malgrat la situacion alpina, lo climat del Liechtenstein es pro doç, gràcias als vents que bufan del sud. Pendent l'ivèrn, las montanhas ofrisson un certan nombre d'excellentas estacions d'espòrts d'ivèrn.

 Subdivisions administrativas 
Liechtenstein es compausat de dos païses o circonscripcions electoralas que correspondon als dos domenis feodals que serviguèron a crear l'estat:
 Liechtenstein Bas, Unterland, anciana senhoria de Schellenberg;
 Liechtenstein Naut, Oberland, ancian comtat de Vaduz.

Lo país bas es devesit en cinc comunas, lo país naut es devesit en 6 comunas. La constitucion de Liechtenstein autoriza la secession de las comunas (article 4).

 Vaduz;
 Schaan;
 Balzers;
 Triesen;
 Eschen;
 Mauren;
 Triesenberg;
 Ruggell;
 Gamprin;
 Schellenberg;
 Planken.

 Economia 

Liechtenstein participa a una union doanièra amb Soïssa e utiliza lo franc soís coma moneda nacionala.
 Nòtas 

 Referéncias 

 Ligams extèrnes 

  Site web oficial del Govèrn de Liechtenstein.

 Voses connèxas 

Vaduz
 Àustria
 Soïssa

*